TRONDHEIM 



SKOLEKINO 


PROGRAM VÅREN 1971 


Gruppe 1: Elever over 16 år 


Trondheim, Stjørdal, og Steinkjer Skolekino 

Med dette presenteres skolekinoens vårprogram for gruppe 1: elever over 
16 år i gymnas, yrkes- og fagskolene, lærerskolen, sosialskolen og ung- 
domsskolens 10. klasse. 

Skolekinoen arrangeres i et samarbeid mellom Trondheim, Stjørdal og 
Steinkjer. 

Et programutvalg på hvert sted velger ut de filmene som skal vises. Dette 
utvalget består i Trondheim av adjunkt Kjell Uhlin Hansen og faglærer 
Torleif Langli (fra lærerorganisasjonene), stud. techn. Hans Skotte (fra 
Trondheim Filmklubb), journalist Johan Jensen (fra Trondheim Journalist- 
lag), Marion Palmer, Roar Buchmann og Jon Bratten (fra elevrådene) og 
direktør Willy Svarverud (fra Trondheim Kinematografer). 

Programutvalget i Stjørdal består av adjunkt Ole Morten Straume og elev 
Geir Åge Størseth (Stjørdal Gymnas), faglærer Arvid Buhaug og elev 
Øivind Heimstad (Stjørdal Yrkesskole), elev Ivar Grønnesby (Stjørdal tek- 
niske fagskole) og kinosjef Sverre Uglem. 

For Steinkjer er det foreløpig ikke valgt eget utvalg. 

HVORDAN BLI MEDLEM? 

Medlemskortene selges gjennom elevrådene og tillitsmennene i de enkelte 
klasser. Også lærere og lektorer ved de samme skoler kan bli medlem 
av skolekinoen. 

Vi viser i alt 6 filmer. Medlemskortet koster kr. 10,- og gir adgang til 5 
av filmene etter valg. Medlemmer som ønsker å se alle 6 filmer kan gjøre 
dette mot å betale en billettpris på kr. 2,- for den siste filmen. 

HAR DU SETT FILMEN FØR? 

Mange har kanskje sett en eller to av filmene tidligere. Spesielt filmer 
som har stor kunstnerisk verdi eller skal danne grunnlag for en diskusjon, 
kan med fordel sees to eller flere ganger. Når en ser en film for annen 
gang, vil en få bedre tid til å studere detaljene og den kunstneriske verdien 
blir ofte større. Medlemskortet blir derfor ikke mindre verdifullt om du 
har sett noen av filmene tidligere. 

VÅRENS PROGRAM 

presenteres på de neste sidene. Forestillingstider m. v. vil bli kunngjort i 
Kinoenes annonser. Normalt vil forestillingene være kl. 16.30 i Trondheim 
og kl. 19.00 i Stjørdal og Steinkjer. 


Da denne filmen hadde sin premiere i 
Trondheim skrev Arbeider-Avisa: 

««Ringeren fra Notre Dame» er uten tvil en 
av de største filmer som er laget og Laugh- 
tons skikkelse Quasimodo er fantastisk, en 
prestasjon som kanskje sakner sin like i 
filmkunsten. Skikkelsen er utrolig heslig, 
men rørende naiv i all sin ømme takknemlighet mot de som er gode mot ham. 
Victor Hugo var en stor sosial dikter som gikk til ubarmhjertige angrep på 
skjevheten i samfunnet. Og nettopp i dønne historien har han tegnet 
denne urettferdigheten med skarpe streker. Gjennom denne filmen blir 
den gamle dikterhøvdingen igjen ny og stor for oss, selv om filmen på 
mange punkter beveger seg et godt stykke fra originalmanuskriptet. Vi 
skulle gjerne ha sett at produsentene har vist mere pietet mot gamle Hugo, 
for filmen ville sikkert ha vunnet på det, i alle fall i ekthet. Det nytter ikke 
å fri seg fra kjenslen av at det er en viss helligbrøde å forbedre de gamle 
mestres tanker og uttrykksmidler. Bare for denne ene gangs skyld måtte 
vel publikum ha båret over med produsenten om han ikke hadde laget 
«happy end». 

Seieren er først og fremst Charles Laughtons, men også en rekke mindre 
roller er strålende laget. De mange og store masseopptrinn i filmen er et 
mesterstykke som regissøren, William Dieterle, har all ære av. Det er 
vel sjelden laget bedre. Alt i alt gir «Ringeren fra Notre Dame» oss en 
kinokveld som vi ikke glemmer så fort.» 

Trondheim: Mandag 1. — onsdag 3. februar. Stjørdal: Mandag 8. februar. 

The Beatles ble kritisert for at de i sin 
første film ikke hadde noen tråd i hand- 
lingen. Dette rettet de på i «Hjelp!» - 
og tilegnet like godt filmen oppfinneren 
av symaskinen! 

Riktignok er tråden spinkel, men den hol- 
der da til å føye de forskjellige stykker 
sammen. Ringo har fra det fjerne Østen fått tilsendt en ring som han setter 
på sin høyre hånd. Derfra kan den senere fjernes. Egentlig brukes den 
under menneskeofringer til gudinnen Kali, og gudinnens yppersteprest 
organiserer jakten på Ringo for å erobre ringen tilbake. 

Filmen er full av vanvittige og vittige innfall. La meg bare nevne et par: 
Ringo er sperret inne sammen med en tiger. Han får vite at det bare er 
ett middel til å berolige det ville dyret, nemlig å plystre det berømte kor 
fra Beethovens niende «Alle Menschen werden Bruder»! Opp av et hull i 
isen på en sjø i Sveits dukker en kanalsvømmer med det likeframme 
spørsmålet: «The White Clifs of Dover?» 

The Beatles spiller seg selv i filmen, og den gjøglerglade kvartetten beviser 
at de kan noe mer enn å spille inn plater. I blant presterer de rene blink- 
skudd av parodi. Mannen bak regien er den unge Richard Lester som har 
en fabelaktig evne til å få mest mulig ut av bildene i hver eneste situasjon. 

Legg bare merke til montasjen han har bygget opp omkring et av musikk- 
numrene i filmen, «Ticket to ride»! Han utnytter også fargenyansene, men 
fremfor alt: han skaper et tempo i filmen som nesten tar pusten fra en. 
I «Hjelp!» viser the Beatles at de har en befriende vilje og evne til å kunne 
drive gjøn med seg selv. Det er en positiv menneskelig egenskap! 

Trondheim: Mandag 15. - onsdag 17. februar. 

Stjørdal: Mandag 22. februar. 

Trass i at japansk filmproduksjon er blant 
verdens mest omfattende, er det forsvin- 
nende få filmer som har funnet veien hit. 
Dette til tross for at Japan teller fremra- 
gende filmkunstnere som Ozu, Mizoguchi 
og Kurosawa. Sistnevnte regissør er den 
som har vært hyppigst representert, og 
japansk film er etter hvert blitt synonymt 
med navnet Akira Kurosawa. Dette er i grunnen litt urettferdig, men er 
trolig skjedd fordi Kurosawas filmer er de lettest tilgjengelige og er laget 
med tydelige amerikanske og europeiske forbilder. Men det betyr langt fra 
at Akira Kurosawa er noen billig epigon, han har i hver eneste film siden 
debuten i 1940-årene vært i rivende kunstnerisk utvikling, han har en mar- 
kant regissørprofil som har manifestert seg i filmer som «Rashomon», «Sju 
samuraier», «Blodets trone», «Sanjuro» og «Himmel og helvete» (må ikke 
forveksles med en atskillig dårligere norsk film med samme tittel!). 
«Yojimbo, livvakten» er fra 1964. Den er helt typisk Kurosawa-film der 
hele hans tematikk og visuelle særpreg fint kommer til sin rett. Som i de 
fleste av hans filmer utspiller den voldsomme handlingen seg blant samu- 
raier, disse særpregede skikkelsene som rent mytisk vel kan sidestilles med 
Amerikas coyboys. Toshiro Mifune (Kurosawas hovedaktør) kommer til en 
by hvor alle vinduskodder er lukket til. Silkehandlernes marked er blitt 
gamblernes by. To familier, den ene mer skurkaktig enn den andre, slåss om 
makten i byen, en feide som skulle være velkjent fra amerikanske western- 
filmer. Bare to mennesker lever nøytralt: Likkistesnekkeren og den gamle 
vertshusholderen. Hver dag drepes noen på begge sider, og alle venter 
på det store oppgjøret. Samuraien oppfatter øyeblikkelig situasjonen og lar 
seg verve av den ene parten for så ved list å kunne drepe alle de onde 
krefter i byen. Kurosawa står utenfor det hele og betrakter denne verdens 
to virkelige makter - krangelen og smådrepingen fører fram til et uavven- 
delig slag der alle må tape. Den eneste onde som blir igjen får i filmens 
sluttscene den lakoniske beskjed: Gå og heng deg! 

Hard kost, javel, men ikke et øyeblikk bærer filmen preg av spekulasjon. 
Regien er et under av presisjon og villsint frenesi, Kurosawa bruker hyppig 
teleobjektiver, og hver millimeter av det langstrakte cinemascopelerretet er 
mesterlig utnyttet. En film fra en fremmedartet kultur — med et almengyldig 
budskap. 

Trondheim: Mandag 1. — onsdag 3. mars. Stjørdal: Mandag 8. mars. 



YVES MONTAND - IRÉNE PAPAS Dette er den oppsiktsvekkende og omtalte 

filmen som fikk Hellas-juntaen og oberste- 
nes støttespillere i alle land til å fråde, og 
dette til tross for at filmen ikke med et 
eneste ord sier at den foregår i Hellas. 
Miljøet er imidlertid ikke til å ta feil av, og 
de politiske og historiske fakta filmen byg- 
ger på er reelle nok. Den greskfødte re- 
gissøren Costa-Gavras, som nå arbeider i Frankrike, har tatt for seg den 
allerede sagnomsuste Lambrakis-saken som rystet en hel verden i 1963. 
Den medisinske professoren Gregorius Lambrakis ble 22. mai 1963 kjørt 
ned og drept i Saloniki. Lambrakis, som var leder for en venstre-orientert 
gruppe i landets parlament, hadde kommet dit for å tale ved et møte mot 
installering av Polaris-raketter i Hellas. Ved obduksjonen ble det fastslått 
at Lambrakis’ død så langt fra skyldtes en trafikkulykke, det ble derimot 
avslørt at dødsårsaken var et kraftig slag med en batong. Opposisjonslede- 
ren, Georges Papandreou, (som for øvrig i dag lever i eksil i Skandinavia), 
beskyldte åpenlyst statsminister Karamanlis for å være moralsk ansvarlig 
for «ulykken», og to håndlangere, som sannsynligvis sto bak batongslagene, 
ble arrestert. Deretter ble det oppnevnt en forhørsdommer, som snart fant 
det bevist at gendarmeriets øverste ledere hadde stått bak udåden. Forhørs- 
dommeren, i filmen spilt av Jean-Louis Trintignant, krever de ansvarlige stilt 
for retten, men riksadvokaten krever at saken skal falle. 

Dermed hadde man det gående, og oppsiktsvekkende begivenheter inntraff 
med jevne mellomrom, begivenheter som gradvis førte fram til det famøse 
militærkupet. Regjeringen Karamanlis ble styrtet og Papandreou en tid 
etter innsatt som statsminister, ledende skikkelser i gendarmeriet ble 
suspendert og stilt for retten - men, utrolig nok, frifunnet. Og militærkup- 
pet skjedde som alle vet 21. april 1967, hvoretter de ansvarlige offiserer ble 
gjeninnsatt i sine stillinger og rehabilitert. 

Trondheim: Mandag 15. - onsdag 17. mars. 

Stjørdal: Mandag 22. mars. 

Da denne filmen, blant mange andre, had- 
de sin premiere 2. juledag 1968, skrev 
Hallvard Rieber-Mohn i St. Olav bl. a.: 

«Det «severdige» må denne gang vike for 
det ene som en m å og b ø r se, dersom 
ens forhold til film har noe med kvalitet og 
verdi å gjøre: FRANCO ZEFFIRELLIS ver- 
sjon av Shakespeares udødelige «Romeo og Julie». 

Zeffireili er en storartet instruktør, med noe av den vitale, voldsomme og 
saftige menneskelighet som var dikterens egen. Han er en oppfinnsom 
billedskaper, en mester når det gjelder utstudert vakre og velfotograferte 
gruppeopptrinn (fektescenene!). Hertil kommer hans frodige sans for miljø, 

i iii- nti. • ms(?ns ocjen grådige appetitt på liv og inenm-.k-M I i" n< >« -i i 
hoyfornom stivhet her! Her står intet stille. 

Mod ali respekt for det tidløse i dikteren har regissøren «modernisert» 
med sikker og klok hånd — vår tids unge vil nok overraskes over hvor 
meget Shakespeare, og ikke bare Zeffirelli, visste om dem selv. For dette 
or «gonernsjonsspenning» som forslår. De to unge menneskene går alene 
frem i sin lyriske kjærlighets lys — omkring dem, i de «voksnes» verden, 
hersker on virkelighet de forkaster: Beregningen, prestisjen, intrigene og 
mordet. For dem er verden forvandlet, fordi kjærligheten er til. Mon 
vordon ør dessverre fremdeles verden, og det koster dem livet. For vør- 
don tror på makt, politikk og hevn, og tåler ikke at noen melder seg ut 
av dens triste mønster. Shakespeare viser hvordan ungdommen og hjertet 
er hjemløse og sårbare i dette harde spill — derfor blir det en tragedie. 
Mon som alle store sørgespill fører «Romeo og Julie» tilskueren gjennom 
medfølelsen og skrekken til det rensede sinn. Og veien går gjennom 
kanskje den største kjærlighets-poesi som noensinne er skapt, skjønnhet 
på skjønnhet.» 

Trondheim: Mandag 22. - onsdag 24. mars. 


En russisk ubåt grunnstøter på en sand- 
banke ved øya Gloucester utenfor kysten av 
New England. Løytnant Rozanov får i opp- 
drag å gå i land med en gruppe på åtte 
menn — for å skaffe en båt som kan trekke 
ubåten av grunnen. 

Så begynner den gamle historien om fjøra 
som ble til fem høns. Gruppen oppdages 
og ryktet spres. Den russiske invasjon er begynt! Befolkningen blir slått 
av panikk. Alarmen går - og det oppstår forvirring uten like. 

I filmen drives det gjøn med litt av hvert. Ikke minst latterliggjøres ameri- 
kanernes og russernes frykt overfor hverandre. Mange komiske situasjoner 
og en god del fornøyelige replikker får en oppleve i løpet av de to timene 
filmen varer. Regissøren Norman Jewison har funnet fram til en rekke 
gode typer i de forskjellige roller. Over alle raker Alan Arkin som tegner 
et fortreffelig bilde av løytnant Rozanov. Litt romantikk har en også klart 
å få plassert inn i denne historien. 

Da filmen gikk på kinoene, ble den godt mottatt av kritikerne. Den ble bl. a. 
karakterisert som et morsomt våpen i den kalde politiske krigen. 

Trondheim: Mandag 19. — onsdag 21. april. 

Stjørdal: Mandag 26. april. 


Stjørdal: Mandag 29. mars. 

Trondheim Skolekino 

Med dette presenteres skolekinoens vårprogram 1971 for gruppe 2: elever 
i 7.-9. klasse. 

Etter mange oppfordringer har vi denne våren utvidet programmet til å 
omfatte 4 filmer. 

HVORDAN BLI MEDLEM? 

Medlemskortene selges i kinoens billettluke når filmene settes opp. Med- 
lemskort selges også i Kinoenes forsalg, Sentrum kino, for de som ønsker 
å sikre seg medlemskort på forhånd. 

Også lærere kan bli medlem av skolekinoen. 

Medlemskortet koster kr. 4,— og gir adgang til alle 4 filmene. 


PROGRAMUTVALG 

Et programutvalg, oppnevnt av Trondheim Skoleråd, godkjenner de filmene 
som skal vises. Elever og lærere både fra ungdomsskolen og barneskolen 
er representert i utvalget, som for tiden består av lærer John Lynum, elev 
Tone Fonn, lærer Svein Erik Tønne og elev Helge Kvithammer, dessuten 
bokholder Gabriel Winsnes og lærer Eldbjørg Bardal fra Foreldreforenings- 
rådet og direktør Willy Svarverud fra Trondheim Kinematografer. 

HAR DU SETT FILMEN FØR? 

Mange har kanskje sett noen av filmene tidligere. Spesielt filmer som har 
stor kunstnerisk verdi eller skal danne grunnlag for en diskusjon, kan med 
fordel sees to eller flere ganger. Når en ser en film for annen gang, vil 
en få bedre tid til å studere detaljene og den kunstneriske verdien blir 
ofte større. Medlemskortet blir derfor ikke mindre verdifullt om du har 
sett noen av filmene tidligere. 

VÅRENS PROGRAM 

presenteres på de neste sidene. Forestillingstider m. v. vil bli kunngjort 
i kinoannonsene. Normalt vil forestillingene være kl. 16.30. 


BALLADEN OM CAT BALLOU 


Parodien er en vanskelig kunst. Den er så 
krovende at den sjelden blir helt vellykket. 
Dot skal nemlig så lite til før det hele ender 
i dot platte, eller — hva verre er — den 
kan lett gli over i stilen til det som skal 
parodieres. Istedenfor parodi blir det med 
andre ord snarere en kopi, og dermed er 
jo hele vitsen borte. 

Elliot Silverstein har i sin wosternkomedie «Balladen om Cat Ballou» stort 
sett klart den vanskelige balanseringen mellom kopi og parodi, mellom 
tradisjonell spenning og tovot komedie, mellom ha-stemt romantikk og røff 
harselas. 

Cat er forkortelsen for Catherine. Ballou er slektsnavnet. Den unge jenta 
gir en god dag i alt som heter pedagogisk utdannelse og tar kampen opp 
mot de ødeleggende kreftene i et samfunn som er dirigert av dollar og 
revolvermenn. Som hjelpero har hun to feige fredløse unge menn, en god- 
vakker indianergutt og ot vrak av en tidligere skytterkonge. 

De forskjellige sekvenser i filmen er sjarmerende bundet sammen av to 
vandrende sangere som gir til beste balladen med de mange vers — til en 
sentimental melodi, i skarp kontrast til våre dagers pop-musikk. De to 
sangerne er Stubby Kaye og Nat King Cole. Denne filmrollen ble Nat 
King Coles siste. 

Cat spilles uttrykksfyllt av Jane Fonda. Parodien kommer imidlertid klarere 
fram i mennene omkring henne, særlig da i revolvermannen Kid Shelleen, 
glimrende spilt av Lee Marvin. 

Spilledager: Trondheim mandag 25., tirsdag 26. og onsdag 27. januar. 
Heimdal 28. januar. 




GRØNN VAR MIN BARNDOMS DAL 

Det er livet i en walisisk grubeby som rul- 
uooAn; «neia dloic riuvi | e s opp i denne filmen, som ble en av 
V w/utir PIDUION etterkrigstidens største suksesser. Den ble 

• ™ n,,an * belønnet med Oscar som årets beste film, 

og fikk fem andre Oscar-priser på kjøpet. 
Da filmen i sin tid hadde Norgespremiere 
i Trondheim skrev Arbeider-Avisa bl. a.: 
«Det er megeet sjelden man opplever et så 
fullendt samspill mellom dreiebok, regissør, skuespillere, arkitekt, foto- 
grafer og sist, men slett ikke minst komponist. Denne filmen ligger i en 
helt annen gate enn det vi er vant til å få servert av amerikansk film. Det 
er en inderlig menneskelighet, noe rørende naturlig og hverdagslig i denne 
filmen. Det er ærlig virkelighet alt sammen. 


GRONN VAR 
MIN BARNDOMS DAL 


GRØNN VAR MIN BARNDOMS DAL er en sosial film, selv om de sosiale 
motsetninger, striden mellom arbeidsherre og arbeidere, og arbeidsfolkets 
kamp mot fattigdommen og deres strev for å skape bedre kår for seg og 
sin familie, ikke er kommet så sterkt fram i filmen som romanen den er 
bygget over. 

Det er en intens spenning over hele filmen som holder oss fanget fra 
første til siste scene, enda vårt samvær med den store familien Morgan 
og alle de andre kullgruvearbeiderne ikke fører oss inn i noe høydrama- 
tisk konfliktstoff. Vi kjenner oss beriket etter møtet med disse menneskene. 
De er store og de er rike i sin fattigdom, i sitt arbeid og ved den inderlige 
solidaritet de har skapt ikke bare innen familien, men også i hele venne- 
kretsen. 

Filmens fotografering er også helt lytefri og musikken er på en inderlig 
måte knyttet til filmens skiftende stemning. De innvendinger som kunne 
være å komme med er så små, at de forstummer overfor det store i filmen.» 

Spilledager: Trondheim mandag 22., tirsdag 23. og onsdag 24. februar. 
Heimdal torsdag 25. februar. 


Da denne filmen, blant mange andre, had- 
de sin premiere 2. juledag 1968, skrev 
Hallvard Rieber-Mohn i St. Olav bl. a.: 
«Det «severdige» må denne gang vike for 
det ene som en m å og b ø r se, dersom 
ens forhold til film har noe med kvalitet og 
verdi å gjøre: FRANCO ZEFFIRELLIS ver- 
sjon av Shakespeares udødelige «Romeo og Julie». 

Zeffirelli er en storartet instruktør, med noe av den vitale, voldsomme og 
saftige menneskelighet som var dikterens egen. Han er en oppfinnsom 
billedskaper, en mester når det gjelder utstudert vakre og velfotograferte 
gruppeopptrinn (fektescenene!). Hertil kommer hans frodige sans foi 
miljø, så lik renessansens egen grådige appetitt på liv og mennesker. Ikke 
noen høyfornem stivhet her! Her står intet stille. 

Med all respekt for det tidløse i dikteren har regissøren «modernisert» med 
sikker og klok hånd - vår tids unge vil nok overraskes over hvor meget 
Shakespeare, og ikke bare Zeffirelli, visste om dem selv. For dette er 
«generasjonsspenning» som forslår. De to unge menneskene går alene 
frem i sin lyriske kjærlighets lys - omkring dem, i de «voksnes» verden, 
hersker en virkelighet de forkaster: Beregningen, prestisjen, intrigene og 
mordet. For dem er verden forvandlet, fordi kjærligheten er til. Men ver- 
den er dessverre fremdeles verden, og det koster dem livet. For verden 
tror på makt, politikk og hevn, og tåler ikke at noen melder seg ut av 
dens triste mønster. Shakespeare viser hvordan ungdommen og hjertet er 

hjemløse og sårbare i dette harde spill - derfor blir det en tragedie. Men 
som alle store sørgespill fører «Romeo og Julie» tilskueren gjennem med- 
følelsen og skrekken til det rensede sinn. Og veien går gjennem kanskje 
den største kjærlighets-poesi som noensinne er skapt, skjønnhet på 
skjønnhet.» 

Spilledager: Trondheim mandag 15., tirsdag 16. og onsdag 17. mars. 
Heimdal torsdag 18. mars. 


Et landområde like stort som Danmark 
svidd av, en befolkning på 60 000 sjeler 
tvangsevakuert, 11 000 beboelseshus, 116 
skoler og 21 sykehus nedbrent, kaianlegg, 
broer og kraftverk ødelagt. Slik lyder fasit 
etter de siste krigsoperasjoner i Finn- 
mark og Nord-Troms, da tyskerne anvendte 
«den brente jords taktikk» for å skaffe seg 
beskyttelse under tilbaketrekningen. De overlot en ørken til de russiske 
troppene som trengte seg inn østfra. 

«Brent jord» er tittelen på filmatiseringen av Sigbjørn Hølmebakks prisbe- 
lønte manuskript «Fimbulvinteren». Filmens regissør, Knut Andersen, sier 
selv: «Sett i en videre synsvinkel enn den rent historiske vitner betegnel- 
sen «Brent jord» om alle menneskers største fiende, krigen og utslettelsen 
— til alle tider og overalt i verden. 

I den brennende jorden ligger også erkjennelsen av kjærligheten, til hjem- 
met, til alle de umistelige tingene, til hverandre, til selve livet. 

Om dette har vi villet lage denne filmen, med de historiske begivenhetene 
som bakgrunn som en skildring av de gode kreftene i menneskene, av 
styrke og samhold i en ulvetid. Vi har lagt vekt på å fremstille såvel den 
ytre som denne indre side ved historien så ærlig og ekte som mulig, 
innenfor rammen av en underholdende forestilling.» 


BRENT JORD 



Spilledager: Trondheim mandag 26., tirsdag 27. og onsdag 28. april. 
Heimdal torsdag 29. april. 

VÅREN 1971 


PROGRAM 


Gruppe 3: 4.-6. klasse 


Trondheim Skolekino 


Med dette presenteres skolekinoens vårprogram 1971 for gruppe 3: elever 
i 4.-6. klasse. 

Skolekinoen er blitt et tiltak elevene setter stor pris på. I gruppen for 
elever i 4.-6. klasse var det 3.000 medlemmer siste høst. 


HVORDAN BLI MEDLEM? 

Det vises 3 filmer i vår. 

Medlemskortet koster kr. 3,— og gir adgang til alle 3 filmene. 
Medlemskortene selges i kinoens billettluke når filmene settes opp. Med- 
lemskort selges også i Kinoenes forsalg, Sentrum kino, for de som ønsker 
å sikre seg medlemskort på forhånd. 

Også lærere kan bli medlemmer av skolekinoen. 

PROGRAMUTVALG 

Et programutvalg, oppnevnt av Trondheim Skoleråd, godkjenner de filmene 
som skal vises. Elever og lærere både fra ungdomsskolen og barne- 
skolen er representert i utvalget, som for tiden består av lærer John 
Lynum, elev Tone Fonn, lærer Svein Erik Tønne og elev Helge Kvithammer, 
dessuten bokholder Gabriel Winsnes og lærer Eldbjørg Bardal fra Foreldre- 
foreningsrådet og direktør Willy Svarverud fra Trondheim Kinematografer. 

VÅRENS PROGRAM 

presenteres på de neste sidene. Forestillingstider m. v. vil bli kunngjort 
i kinoannonsene. Normalt vil forestillingene være kl. 16.30. 


ASKEPOTT 

Eventyrfilmen «Askepott» trenger egentlig 
ingen presentasjon. Walt Disneys vidun- 
derlige tegnefilmer er kjent og skattet av 
barn i alle aldre, og «Askepott» er en av de 
aller vakreste og morsomste han har laget. 
Walt Disney er den moderne tids uover- 
trufne eventyrforteller og i denne filmen 
når han en teknisk fulkommenhet, med en 
uendelighet av detaljrikdom, av fine, vare 
strøk med sin tryllepensel. Og fargene er i dobbelt forstand eventyrlige i 
sine finstemte og sprø nyanser. 

Eventyret om Askepott, ja! Aldri har den vel vært mer bedårende fortalt 
enn her, denne mest populære av alle kjærlighetshistorier, om piken som 
— fattig, forfulgt og ulykkelig — til slutt vinner både prinsen og lykken. 
«Askepott» er en film som kan sees påny og påny, med like stor glede og 
henrykkelse hver eneste gang. 

Spilledager: Mandag 8. — fredag 12. februar. 

Heimdal torsdag 18. februar. 



GRØNN VAR MIN BARNDOMS DAL 

Det er livet i en walisisk grubeby som rul- 
les opp i denne filmen, som ble en av 
etterkrigstidens største suksesser. Den ble 
belønnet med Oscar som årets beste film, 
og fikk fem andre Oscar-priser på kjøpet. 
Da filmen i sin tid hadde Norgespremiere 
i Trondheim skrev Arbeider-Avisa bl. a.: 
«Det er meget sjelden man opplever et så 
fullendt samspill mellom dreiebok, regissør, skuespillere, arkitekt, foto- 
grafer og sist, men slett ikke minst komponist. Denne filmen ligger i en 
helt annen gate enn det vi er vant til å få servert av amerikansk film. Det 
er en inderlig menneskelighet, noe rørende naturlig og hverdagslig i denne 
filmen. Det er ærlig virkelighet alt sammen. 

GRØNN VAR MIN BARNDOMS DAL er en sosial film, selv om de sosiale 
motsetninger, striden mellom arbeidsherre og arbeidere, og arbeidsfolkets 
kamp mot fattigdommen og deres strev for å skape bedre kår for seg og 
sin familie, ikke er kommet så sterkt fram i filmen som i romanen den er 
bygget over. 

Det er en intens spenning over hele filmen som holder oss fanget fra 
første til siste scene, enda vårt samvær med den store familien Morgan 
og alle de andre kullgruvearbeiderne ikke fører oss inn i noe høydrama- 



OSCAR: ARETS BESTE FILM 

GRIN VAR 
MIN BARNDOMS DAL 


tisk konfliktstoff. Vi kjenner oss beriket etter møtet med disse menneskene. 
De er store og de er rike i sin fattigdom, i sitt arbeid og ved den inderlige 
solidaritet de har skapt ikke bare innen familien, men også i hele venne- 
kretsen. 

Filmens fotografering er også helt lytefri og musikken er på en inderlig 
måte knyttet til filmens skiftende stemning. De innvendinger som kunne 
være å komme med er så små, at de forstummer overfor det store i filmen.» 

Spilledager: Mandag 1. — fredag 5. mars. 

Heimdal torsdag 11. mars. 


HUGO OG JOSEFIN 

Josefin er en liten pike på en stor preste- 
gård. Hun har ingen å leke med og er litt 
ensom på den store idylliske prestegården, 
hvor pappa er opptatt med sitt — som så 
mange pappaer — og hvor mamma, om enn 
aldri så søt og blid, også lever utenom 
Josefins verden. En verden som er an- 
nerledes enn de voksnes og allikevel så 
lik - i behov for kontakt og i søken etter kontakt. Så en dag rømmer hun 
hjemmefra 

Hun treffer Hugo. Det er en gutt som bor langt inne i skogen. Hugo 
kan alt, denne veslevoksne pjokken fra en vanskeligere eller i hvert fall 
hardere hverdag, men med en evne til å oppleve og sanse alt det som 
både er i og utenfor hverdagen. 

Sammen med Hugo opplever Josefin en ny og spennende verden. Ikke 
en voldsom ytre spenning, men en spenning som alltid er til stede, i natu- 
ren, i omgivelsene, selv for — eller kanskje nettopp for to små våkne 
førsteklassinger. Og midt i spenningen også tryggheten bare ved å vite 
at Hugo e r. 

Både for Hugo og Josefin, som for alle oss som opplever filmen, kommer 
gartner Gudmarsson inn som en viktig person. Denne urealistiske mannen, 
ikke noen ordentlig gartner — snarere en kunstner, som har beholdt evnen 
til å oppleve og glede seg over nuet. Som ikke lar seg binde alt for 
sterkt av alt det som betyr så meget for oss alminnelige hverdagsmenne- 
sker. Og som gjennom eventyret om familien Bombassat forsøker å lære 
Hugo og Josefin, og oss, å si farvel uten å felle tårer — i en herlig av- 
skjeds- og avslutningsscene hvor all realisme er forlatt. 

En film å bli glad i, både for barn - og voksne. 

Spilledager: Mandag 29. mars - fredag 2. april. 

Heimdal torsdag 25. mars. 

